
Nr.  5225 din 20 octombrie 2025
REFERAT DE APROBARE

la proiectul de hotărâre privind aprobarea implementării proiectului „CONSTRUIRE SISTEME FOTOVOLTAICE ȘI STOCARE ENERGIE ELECTRICĂ PENTRU CLĂDIRI PUBLICE, ÎN COMUNA VULCANA-BĂI, JUDEȚUL DÂMBOVIȚA”

Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la cele ale art. 136 alin. (2), alin. (3) și alin. (8) lit. a) din Ordonanţa de urgenţă nr. 57/2019 privind Codul administrativ, având ca reglementare privind aprobarea implementării proiectului „CONSTRUIRE SISTEME FOTOVOLTAICE ȘI STOCARE ENERGIE ELECTRICĂ PENTRU CLĂDIRI PUBLICE, ÎN COMUNA VULCANA-BĂI, JUDEȚUL DÂMBOVIȚA”.
Instalarea panourilor solare într-o instituție publică reprezintă o investiție inteligentă și sustenabilă. Utilizarea energiei solare contribuie la reducerea cheltuielilor cu electricitatea, permițând realizarea de economii la bugetul local prin producerea de energie electrică și stocarea acesteia în baterii care să asigure funcționalitatea continuă atât a sediului autorităților administrației publice locale, cât și a căminului cultural „Ecaterina OPROIU”. 

Totodată, energia produsă astfel nu poluează mediul și contribuie la combaterea schimbărilor climatice. Utilizarea panourilor fotovoltaice oferă un exemplu pozitiv pentru comunitate, încurajând cetățenii și alte instituții să adopte soluții verzi. 
Pe termen lung, panourile solare oferă independență energetică și stabilitate financiară, având o durată mare de viață și necesitând costuri minime de întreținere. Prin urmare, investiția în energie solară nu este doar o alegere economică, ci și o dovadă de responsabilitate față de mediu și față de generațiile viitoare.
Sediul materiei privind această capacitate a Consiliului Local îl reprezintă:

- art. 129 alin.(1) și alin.(2) lit. d) combinat cu alin.(7) lit. h) din Ordonanţa de urgenţă nr. 57/2019 privind Codul administrativ:

 „Consiliul local are inițiativă și hotărăște, în condițiile legii toate problemele de interes local: …  d) atribuţii privind gestionarea serviciilor de interes local; 
(7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: 

  i) protecţia şi refacerea mediului; 
- Strategiei de dezvoltare locală a comunei Vulcana-Băi, pentru perioada 2021-2027, aprobată prin Hotărârea Consiliului Local al comunei Vulcana-Băi nr. 65 din 28 octombrie 2021;
- Ghidului solicitantului aferent Intervenției pentru energie durabilă, precum și Ghidul de implementare pentru Intervenția DR 36 LEADER-Dezvoltarea locală plasată sub responsabilitatea comunității, publicate pe site-ul www.afir.ro
în temeiul art. 139  alin. (1)  coroborat cu art. 196 alin.(1) lit. a)  Ordonanţa de urgenţă nr. 57/2019 privind Codul administrativ,
 Proiectul de hotărâre urmează procedura prevăzută de art. 136 alin. (8) lit. b) din Ordonanţa de urgenţă nr. 57/2019 privind Codul administrativ, fiind depus la managerul de proiect din cadrul Compartimentului Urbanism și amenajarea teritoriului din aparatul de specialitate al primarului comunei, în vederea întocmirii raportului compartimentului de resort şi la Comisia de specialitate pentru administrarea domeniului public și privat al comunei,

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind aprobarea implementării proiectului „CONSTRUIRE SISTEME FOTOVOLTAICE ȘI STOCARE ENERGIE ELECTRICĂ PENTRU CLĂDIRI PUBLICE, ÎN COMUNA VULCANA-BĂI, JUDEȚUL DÂMBOVIȚA” proiect care dovedește capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

